《新春试笔用区封君韵》
明代·霍与瑕

江国春来瑞霭浮，招携清侣结春游。过村舟楫随寒水，隔浦渔歌似早秋。

浊酒微酡晞鹤发，新诗无赖续貂裘。太平父老同乡井，萧瑟何因赋庾楼。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。